钦定古今图书集成/明伦汇编/人事典/第060卷 > 《奉寄河南韦尹丈人》前人
## 钦定古今图书集成/明伦汇编/人事典/第060卷 > 《奉寄河南韦尹丈人》前人

自注云：“甫敝庐在偃师，承韦公频有访问，故有下句。”

有客传河尹，逢人问孔融。青囊仍隐逸，章甫尚西东。
鼎食为门户，词场继国风。尊荣瞻地绝，疏放忆途穷。
浊酒寻陶令，丹砂访葛洪。江湖漂裋褐，霜雪满飞蓬。
牢落乾坤大，周流道术空。谬惭知蓟子，真怯笑扬雄。
盘错神明惧，讴歌德义丰。尸乡馀土室，难说祝鸡翁。